*****

ΚΑΝΟΝΙΣΜΟΣ (ΕΟΚ) αριθ. 1948/82 ΤΗΣ ΕΠΙΤΡΟΠΗΣ

της 19ης Ιουλίου 1982

περί καθορισμού, για την περίοδο εμπορίας 1982/83, της ελάχιστης τιμής που πρέπει να καταβληθεί στους παραγωγούς για τα αποξηραμένα δαμάσκηνα της Ente, καθώς και του ποσού ενισχύσεως στην παραγωγή για τα δαμάσκηνα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 516/77 του Συμβουλίου της 14ης Μαρτίου 1977 περί κοινής οργανώσεως αγοράς στον τομέα των μεταποιημένων οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1118/81 (2), και ιδίως το άρθρο 3γ,

Εκτιμώντας:

ότι, κατά το άρθρο 3α παράγραφος 3 του κανονισμού (ΕΟΚ) αριθ. 516/77, η ελάχιστη τιμή που πρέπει να καταβληθεί στους παραγωγούς υπολογίζεται για τα Κράτη μέλη, εκτός της Ελλάδος, βάσει:

- του επιπέδου της ελάχιστης τιμής που ισχύει κατά τη διάρκεια της προηγούμενης εμπορίας, και

- της εξελίξεως των τιμών παραγωγής στον τομέα των οπωροκηπευτικών·

ότι η εφαρμογή των κριτηρίων αυτών οδηγεί στον καθορισμό της ελάχιστης τιμής στο κατωτέρω επίπεδο στα Κράτη μέλη εκτός της Ελλάδος·

ότι το άρθρο 3β του ίδιου κανονισμού έχει καθορίσει τα κριτήρια καθορισμού του ποσού ενισχύσεως στην παραγωγή· ότι η εφαρμογή των κριτηρίων αυτών οδηγεί στον καθορισμό του ποσού ενισχύσεως στο κατωτέρω επίπεδο για τα Κράτη μέλη εκτός της Ελλάδος·

ότι, όσον αφορά την Ελλάδα, το άρθρο 103 της πράξεως προσχωρήσεως προβλέπει ότι η ελάχιστη τιμή που καταβάλλεται στους Έλληνες παραγωγούς καθορίζεται με βάσηqτίς τιμές που καταβάλλονται στους παραγωγούς στην Ελλάδα κατά τη διάρκεια της περιόδου αναφοράς που καθορίζεται στο άρθρο 1 του κανονισμού (ΕΟΚ) αριθ. 41/81 (3), προσαρμοσμένη για να λαμβάνεται υπόψη η διαφορά του επιπέδου των τιμών για την Ελλάδα και του επιπέδου των τιμών που καθορίζονται για τα άλλα Κράτη μέλη·

ότι η εφαρμογή των κριτηρίων αυτών οδηγεί στον καθορισμό της ελάχιστης τιμής για την Ελλάδα στο κατωτέρω επίπεδο·

ότι, όσον αφορά την Ελλάδα, το ίδιο άρθρο 103 ορίζει τα κριτήρια καθορισμού του ποσού ενισχύσεως στην παραγωγή·

ότι η εφαρμογή των κριτηρίων αυτών οδηγεί στον καθορισμό του ποσού ενισχύσεως για την Ελλλάδα στο κατωτέρω επίπεδο·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Μεταποιημένων Προϊόντων με βάση τα Οπωροκηπευτικά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Η ελάχιστη τιμή που καταβάλλεται στους παραγωγούς, η οποία αναφέρεται στο άρθρο 3α παράγραφος 3 του κανονισμού (ΕΟΚ) αριθ. 516/77, καθορίζεται, για την περίοδο 1982/83, για 100 χιλιόγραμμα αποξηραμένων δαμασκήνων της Ente, καλλιέργειας, «με μέγεθος 66 φρούτα στα 500 γραμμάρια», περιεκτικότητας σε υγρασία από 21 μέχρι 23 %, σε 167,99 ECU, για τα Κράτη μέλη εκτός της Ελλάδος και στο αυτό ποσό για την Ελλάδα.

2. Για την εν λόγω περίοδο, το ποσό ενισχύσεως στην παραγωγή για τα δαμάσκηνα της διακρίσεως 08.12 Γ του Κοινού Δασμολογίου, που αναφέρεται στο άρθρο 3α του κανονισμού (ΕΟΚ) αριθ. 516/77, καθορίζεται για 100 χιλιόγραμμα καθαρού βάρους για το προϊόν « με μέγεθος 66 φρούτα στα 500 γραμμάρια» σε 67,68 ECU, για τα Κράτη μέλη εκτός της Ελλάδος και στο αυτό ποσό για την Ελλάδα.

3. Στην περίπτωση που η μεταποίηση πραγματοποιείται εκτός του Κράτους μέλους στο οποίο παρήχθη η πρώτη ύλη, αυτό το Κράτος μέλος παρέχει στο Κράτος μέλος που καταβάλλει την ενίσχυση στη μεταποίηση τα στοιχεία που αποβλέπουν στην τήρηση της υποχρεώσεως καταβολής της ελάχιστης τιμής στους παραγωγούς.

Άρθρο 2

Ο παρών κανονισμός αρχίζει να ισχύει την ημέρα που ακολουθεί εκείνη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Σεπτεμβρίου 1982.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 19 Ιουλίου 1982.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 73 της 21. 3. 1977, σ. 1.

(2) ΕΕ αριθ. L 118 της 30. 4. 1981, σ. 10.

(3) ΕΕ αριθ. L 3 της 1. 1. 1981, σ. 12.